
PASIŪLYMAS DĖL EUROPOS PARLAMENTO SPRENDIMO
dėl pasiūlymo dėl Europos bankininkystės institucijos pirmininko skyrimo
(N10-0004/2026 – C10‑0020/2026 – 2026/0802(NLE))
(Pritarimas)
Europos Parlamentas,
–	atsižvelgdamas į Europos bankininkystės institucijos Priežiūros tarybos sudarytą galutinį tinkamą kvalifikaciją turinčių kandidatų eiti Europos bankininkystės institucijos pirmininko pareigas sąrašą,
–	atsižvelgdamas į 2026 m. vasario 4 d. Tarybos laišką, kuriame į Europos bankininkystės institucijos pirmininko pareigas siūloma skirti François-Louis Michaud (C10-0020/2026),
–	atsižvelgdamas į 2010 m. lapkričio 24 d. Europos Parlamento ir Tarybos reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB, 48 straipsnio 2 ir 3 dalis[footnoteRef:1], [1:  OL L 331, 2010 12 15, p. 12, ELI: http://data.europa.eu/eli/reg/2010/1093/oj.] 

–	atsižvelgdamas į savo 2019 m. kovo 14 d. rezoliuciją dėl lyčių pusiausvyros skiriant į ES ekonomikos ir pinigų politikos srities pareigybes[footnoteRef:2], [2:  OL C 23, 2021 1 21, p. 105.] 

–	atsižvelgdamas į savo 2020 m. sausio 16 d. rezoliuciją „Ekonominės ir pinigų sąjungos institucijos ir įstaigos: interesų konfliktų, pasibaigus darbiniams santykiams viešajame sektoriuje, prevencija“[footnoteRef:3], [3:  Priimti tekstai, P9_TA(2020)0017.] 

–	atsižvelgdamas į Darbo tvarkos taisyklių 135 straipsnį,
–	atsižvelgdamas į Ekonomikos ir pinigų politikos komiteto pranešimą (A10 0000/2026),
A.	kadangi dabartinis Europos bankininkystės institucijos pirmininkas atsistatydino 2026 m. sausio 31 d.;
B.	kadangi Reglamento (ES) Nr. 1093/2010 48 straipsnio 2 dalyje nustatyta, kad Europos bankininkystės institucijos pirmininkas renkamas, atsižvelgiant į jo nuopelnus, gebėjimus, finansų įstaigų ir rinkų išmanymą ir į su finansų priežiūra ir reguliavimu susijusią patirtį, paskelbus atvirą atrankos procedūrą, kuria laikomasi lyčių pusiausvyros principo;
C.	kadangi 2026 m. vasario 4 d. Taryba pasiūlė, Parlamentui patvirtinus, pagal Reglamento (ES) Nr. 1093/2010 48 straipsnio 2 ir 3 dalis Europos bankininkystės institucijos pirmininku penkerių metų kadencijai skirti François-Louis Michaud;
D.	kadangi 2026 m. vasario 25 d. Ekonomikos ir pinigų politikos komitetas surengė klausymą su François’u-Louis’u Michaud’u, per kurį jis pasakė įžanginę kalbą ir atsakė į komiteto narių pateiktus klausimus;
1.	[pritaria / nepritaria] François’o-Louis’o Michaud’o skyrimui Europos bankininkystės institucijos pirmininku [ir prašo atsiimti pasiūlymą bei pateikti naują];
2.	paveda Pirmininkei perduoti šį sprendimą Tarybai, Komisijai, Europos bankininkystės institucijai ir valstybių narių vyriausybėms.

Šis pranešimas parengtas Ekonomikos ir pinigų politikos komitetui naudojantis įgaliojimais, suteiktais Parlamentui pagal Reglamentą (ES) Nr. 1093/2010, būtent pagal jo 48 straipsnį, ir laikantis Ekonomikos ir pinigų politikos komitete nustatytų skyrimo į ekonomikos ir finansų srities reguliavimo ir priežiūros įstaigas procedūrų.

<FootprintIntro>Pranešėja, prisiimdama visą atsakomybę, pareiškia, kad į savo pranešimą neįtraukė informacijos, gautos iš interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:4], arba trečiųjų šalių valdžios institucijų, įskaitant jų diplomatines atstovybes ir ambasadas, atstovų, kurie turi būti įtraukti į šį priedą pagal Darbo tvarkos taisyklių I priedo 8 straipsnį.</FootprintIntro> [4:  2021 m. gegužės 20 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OL L 207, 2021 6 11, p. 1, ELI: http://data.europa.eu/eli/agree_interinstit/2021/611/oj).] 

